
4                                                                                                                                    DR 31.10.2016                                    

 

Sekarang ia punya perparitan itu buat serupa macam ular. Bila hujan, air tidak 
keluar lancar. Jadi banjir kilat.  

Jadi isu begini bolehkah kementerian berbincang dengan agensi kita, bekerjasama 
dengan lain-lain agensi yang tersedia ada. Saya mahu tanya Timbalan Menteri, boleh atau 
tidak perkara ini selesai. 

 ■1020 

 Datuk Ir. Haji Hamim bin Samuri: Terima kasih Yang Berhormat Bintulu, saya 
memang suka dengan soalan ini. Pertamanya, saya hendak bagi tahu. Yang Berhormat 
Menteri Sumber Asli dan Alam Sekitar daripada Santubong telah pun melawat Bintulu, 
paling tidak pun sekali tahun ini. Yang Berhormat Menteri telah pun mengarahkan pihak 
JPS melihat semula keseluruhan sistem saliran yang sedia ada. Bukan sahaja di Bintulu, 
malahan di seluruh negara. Terutamanya seperti yang disebut oleh pihak Yang Berhormat 
Bintulu tentang penyelarasan di antara JPS, Jabatan Kerja Raya dan juga jabatan-jabatan 
lain termasuklah pihak berkuasa tempatan.  

Sebenarnya Tuan Yang di-Pertua, penyelesaian terhadap isu ini, sebahagiannya 
termasuk dalam cadangan atau draf Rang Undang-undang Sumber Air Negara. Cuma 
ramai pihak masih lagi keliru tentang rang undang-undang tersebut kerana mereka 
menganggap bahawa rang undang-undang ini lebih tertumpu kepada kawasan hulu 
ataupun kawasan lembangan sungai. Sedangkan rang undang-undang ini termasuklah 
sistem saliran air keseluruhan yang melibatkan sungai dan parit-parit yang berkaitan selain 
daripada perkhidmatan air. Maknanya kita cuba menyelesaikan secara holistik berdasarkan 
ataupun bersumberkan kepada penguatkuasaan Rang Undang-undang Sumber Air Negara 
yang akan insya-Allah diterima pakai oleh semua negeri di seluruh Malaysia. Sekian, terima 
kasih. 

 Dato’ Noraini binti Ahmad [Parit Sulong]: Hendak tanya juga sebab negeri Batu 
Pahat. 

Timbalan Yang di-Pertua[Dato’ Sri Haji Ismail bin Haji Mohamed Said]: Batu 
Pahat dengan Parit Sulong. 

 Dato’ Noraini binti Ahmad [Parit Sulong]: Kita sebelah, sungai pun sama. 

Timbalan Yang di-Pertua[Dato’ Sri Haji Ismail bin Haji Mohamed Said]: Ya, ya. 
Sila. 

 Dato’ Noraini binti Ahmad [Parit Sulong]:  Terima kasih Tuan Yang di-Pertua. 
Saya hendak balik semula pada soalan yang ditanya Yang Berhormat Batu Pahat sebab 
sungai Batu Pahat ini dia bersambung, dia satu sungai sahaja. Jadi kebanyakannya berada 
di kawasan saya. Termasuklah hakisan. Jadi soalan tambahan saya kepada kementerian 
adalah saya nak tanya mengenai perancangan. Perancangan oleh pihak kementerian untuk 
memastikan perlindungan, pembangunan, pengurusan, pengawalan sumber air agar 
hakisan ini dapat kita kurangkan dan juga memberi manfaat pada semua pihak. Tidak 
kiralah penduduk itu berada di Batu Pahat ataupun di kawasan Parit Sulong dan memberi 
faedah kepada kita semua yang berada di kawasan setempat. Terima kasih. 

 Datuk Ir. Haji Hamim bin Samuri: Terima kasih Tuan Yang di-Pertua. Saya fikir 
soalan ini juga berkait rapat dengan penyelarasan antara sumber-sumber air di muka bumi. 
Khususnya seperti yang disebutkan tadi di Batu Pahat kerana kita perlu mengurus 
keseluruhan, bukan sahaja sumber air malahan sistem saliran air secara holistik. Seperti 
yang saya sebut tadi, penyelesaian secara keseluruhan adalah pelaksanaan ataupun 
aplikasi kepada Rang Undang-undang Sumber Air Negara ataupun Rang Undang-undang 
SAN yang digubal oleh kementerian ini yang mengandungi peruntukkan bagi pengurusan 
dan pengawal seliaan kawasan perlindungan sumber air, termasuklah kawasan saliran.  

Saya hendak beri contoh. Contohnya JPS, dia ada peraturan Manual Saliran 
Mesra Alam (MSMA) tetapi peraturan ini tidak diperundangkan kerana tidak ada undang-
undang yang boleh dikaitkan dengan peraturan tersebut. Pihak berkuasa tempatan boleh 
terima, boleh guna, boleh apply, dengan izin, atau boleh mengabaikan. Selagi peraturan 
tersebut tidak diperundangkan. Inilah maksud di antaranya komponen yang perlu 
dimasukkan atau perlu seiring dengan Rang Undang-undang Sumber Air Negara seperti 
yang saya sebutkan sebentar tadi. Sekian, terima kasih. 

 



Sekarang ia punya perparitan itu buat serupa macam ular. Bila hujan, air tidak keluar lancar. Jadi banjir kilat. Jadi isu begini bolehkah kementerian berbincang dengan agensi kita, bekerjasama dengan lain-lain agensi yang tersedia ada. Saya mahu tanya Timbalan Menteri, boleh atau tidak perkara ini selesai. #1020. Datuk Ir. Haji Hamim bin Samuri: Terima kasih Yang Berhormat Bintulu, saya memang suka dengan soalan ini. Pertamanya, saya hendak bagi tahu. Yang Berhormat Menteri Sumber Asli dan Alam Sekitar daripada Santubong telah pun melawat Bintulu, paling tidak pun sekali tahun ini. Yang Berhormat Menteri telah pun mengarahkan pihak JPS melihat semula keseluruhan sistem saliran yang sedia ada. Bukan sahaja di Bintulu, malahan di seluruh negara. Terutamanya seperti yang disebut oleh pihak Yang Berhormat Bintulu tentang penyelarasan di antara JPS, Jabatan Kerja Raya dan juga jabatan-jabatan lain termasuklah pihak berkuasa tempatan. Sebenarnya Tuan Yang di-Pertua, penyelesaian terhadap isu ini, sebahagiannya termasuk dalam cadangan atau draf Rang Undang-undang Sumber Air Negara. Cuma ramai pihak masih lagi keliru tentang rang undang-undang tersebut kerana mereka menganggap bahawa rang undang-undang ini lebih tertumpu kepada kawasan hulu ataupun kawasan lembangan sungai. Sedangkan rang undang-undang ini termasuklah sistem saliran air keseluruhan yang melibatkan sungai dan parit-parit yang berkaitan selain daripada perkhidmatan air. Maknanya kita cuba menyelesaikan secara holistik berdasarkan ataupun bersumberkan kepada penguatkuasaan Rang Undang-undang Sumber Air Negara yang akan insya-Allah diterima pakai oleh semua negeri di seluruh Malaysia. Sekian, terima kasih. Dato' Noraini binti Ahmad [Parit Sulong]: Hendak tanya juga sebab negeri Batu Pahat. Timbalan Yang di-Pertua[Dato' Sri Haji Ismail bin Haji Mohamed Said]: Batu Pahat dengan Parit Sulong. Dato' Noraini binti Ahmad [Parit Sulong]: Kita sebelah, sungai pun sama. Timbalan Yang di-Pertua[Dato' Sri Haji Ismail bin Haji Mohamed Said]: Ya, ya. Sila. Dato' Noraini binti Ahmad [Parit Sulong]: Terima kasih Tuan Yang di-Pertua. Saya hendak balik semula pada soalan yang ditanya Yang Berhormat Batu Pahat sebab sungai Batu Pahat ini dia bersambung, dia satu sungai sahaja. Jadi kebanyakannya berada di kawasan saya. Termasuklah hakisan. Jadi soalan tambahan saya kepada kementerian adalah saya nak tanya mengenai perancangan. Perancangan oleh pihak kementerian untuk memastikan perlindungan, pembangunan, pengurusan, pengawalan sumber air agar hakisan ini dapat kita kurangkan dan juga memberi manfaat pada semua pihak. Tidak kiralah penduduk itu berada di Batu Pahat ataupun di kawasan Parit Sulong dan memberi faedah kepada kita semua yang berada di kawasan setempat. Terima kasih. Datuk Ir. Haji Hamim bin Samuri: Terima kasih Tuan Yang di-Pertua. Saya fikir soalan ini juga berkait rapat dengan penyelarasan antara sumber-sumber air di muka bumi. Khususnya seperti yang disebutkan tadi di Batu Pahat kerana kita perlu mengurus keseluruhan, bukan sahaja sumber air malahan sistem saliran air secara holistik. Seperti yang saya sebut tadi, penyelesaian secara keseluruhan adalah pelaksanaan ataupun aplikasi kepada Rang Undang-undang Sumber Air Negara ataupun Rang Undang-undang SAN yang digubal oleh kementerian ini yang mengandungi peruntukkan bagi pengurusan dan pengawal seliaan kawasan perlindungan sumber air, termasuklah kawasan saliran. Saya hendak beri contoh. Contohnya JPS, dia ada peraturan Manual Saliran Mesra Alam (MSMA) tetapi peraturan ini tidak diperundangkan kerana tidak ada undang- undang yang boleh dikaitkan dengan peraturan tersebut. Pihak berkuasa tempatan boleh terima, boleh guna, boleh apply, dengan izin, atau boleh mengabaikan. Selagi peraturan tersebut tidak diperundangkan. Inilah maksud di antaranya komponen yang perlu dimasukkan atau perlu seiring dengan Rang Undang-undang Sumber Air Negara seperti yang saya sebutkan sebentar tadi. Sekian, terima kasih.